《蜀王登福感寺塔三首》
唐代·贯休

天资忠孝佐金轮，香火空王有宿因。此世喜登金骨塔，

前生应是育王身。封疆岁暮笙歌合，襦袴正初锦绣新。

释子沾恩无以报，只擎章句贡平津。

似圣悲增道不穷，忧民忧国契尧聪。两髯有雪丹霄外，

万里无尘一望中。南照微明连莽苍，峨嵋拥秀接崆峒。

林僧岁月知何幸，还似支公见谢公。

步步层层孰可陪，相轮边日照三台。喜欢烝庶皆相逐，

惆怅銮舆尚未回。金铎撼风天乐近，仙花含露瑞烟开。

一年一度常如此，愿见文翁百度来。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。